ddrg/super_eurlex huggingface dataset:
(7)

Brasilialaisten yhteisöjen on ilmoitettava tekemänsä OTC-johdannaistransaktiot Brasiliaan sijoittautuneeseen ja siellä säänneltyyn kauppatietorekisteriin. Lain 6.385/76 mukaan transaktion voimassaolon edellytyksenä on, että se ilmoitetaan kauppatietorekisteriin. Päätöslauselman CMN 4.373/14:n mukaan ulkomaisten sijoittajien, jotka tekevät Brasiliassa OTC-johdannaistransaktioita, on oltava CMN:n rekisteröimiä ja noudatettava transaktioitaan koskevia oikeudellisesti sitovia vahvistuksia. Koska molempien osapuolten on ilmoitettava transaktiosta, ei ole muita transaktioiden vahvistamista, kahdenvälisten salkkujen täsmäyttämistä tai riitojenratkaisua koskevia oikeudellisia vaatimuksia kuin kauppatietorekisterin säännöt. Vahvistus on samanaikainen ja riippuu raportoinnista. Ilmoitus on tehtävä mahdollisimman pian, ja yleensä se tehdään samana päivänä, jona transaktio toteutetaan. Koska molemmat osapuolet ilmoittavat transaktioista ja kauppatietorekisterit vahvistavat ne samanaikaisesti, sijoitussalkkujen täsmäytystä ei vaadita, koska tämä rakenne merkitsee sitä, ettei vastapuolten salkkujen välillä voi olla ristiriitaa. Oikea-aikaista vahvistamista ja sijoitussalkkujen täsmäyttämistä koskevien Brasilian järjestelyjen olisi sen vuoksi katsottava vastaavan asiaankuuluvia unionin vaatimuksia.
(5)

Oikeudelliset ja valvonta- ja täytäntöönpanojärjestelyt, joita sovelletaan Singaporessa johdannaissopimuksiin, joita ei määritetä keskusvastapuolessa, vahvistetaan arvopapereita ja futuureja (toimiluvat ja liiketoiminnan harjoittaminen) koskevissa säädöksissä (Securities and Futures (Licensing and Conduct of Business) Regulations) sekä Singaporen rahaviranomaisen (Monetary Authority of Singapore), jäljempänä ’MAS’, ohjeissa, jotka koskevat muiden kuin keskusvastapuolessa määritettävien OTC-johdannaissopimusten riskien pienentämistä (Guidelines on Risk Mitigation Requirements for Non-Centrally Cleared Over-the-Counter Derivative Contracts), jäljempänä ’riskienpienentämisvaatimuksia koskevat ohjeet’, ja muiden kuin keskusvastapuolessa määritettävien johdannaissopimusten vakuusvaatimuksia (Guidelines on Margin Requirements for Non-Centrally Cleared OTC Derivatives Contracts), jäljempänä ’vakuuksia koskevat ohjeet’. Vakuuksia koskevat ohjeet tulivat voimaan 1 päivänä maaliskuuta 2017, ja riskienpienentämisvaatimuksia koskevat ohjeet julkaistiin huhtikuussa 2019. MAS on Singaporen keskuspankki ja rahoitusalan sääntelyviranomainen, joka valvoo kaikkien Singaporen rahoituslaitosten, kuten pankkien, investointipankkien, vakuutusyhtiöiden, pääomamarkkinoilla toimivien välittäjien, rahoitusneuvojien ja rahoitusmarkkinoiden infrastruktuurien, toiminnan vakautta. Asetuksen (EU) N:o 648/2012 2 artiklan 7 kohdassa tarkoitetut OTC-johdannaiset kuuluvat sen toimivaltaan.
(2)

Tehdessään kyseistä arviointia komissio tarkistaa, että hyväksynnän haltija on asetuksen (EY) N:o 391/2009 2 artiklan c alakohdassa ja 4 artiklan 3 kohdassa tarkoitettu sellaisen laitoksen asianomainen oikeudellinen yhteisö, johon sovelletaan kyseisen asetuksen säännöksiä. Jos näin ei ole, komissio tekee päätöksen hyväksynnän muuttamisesta. Asetuksen (EY) N:o 391/2009 2 artiklan c alakohdan mukaan ’laitoksella’ tarkoitetaan oikeudellista yhteisöä, sen tytäryrityksiä ja kaikkia muita sen määräysvallassa olevia yhteisöjä, jotka joko yhdessä tai erikseen suorittavat kyseisen asetuksen soveltamisalaan kuuluvia tehtäviä.
(4)

Unionin tuen saumaton siirtyminen Afrikan rauhanrahastosta rahastoon olisi varmistettava hyväksymällä vuoden 2021 jälkipuoliskon kattava avustustoimenpide, joka on muodoltaan yleisohjelma, AU:n tukemiseksi, jäljempänä ’avustustoimenpide’. On odotettavissa, että avustustoimenpiteen jälkeen AU:ta tuetaan edelleen kaudella 2022–2024. Yleisohjelma mahdollistaa luotettavan ja ennakoitavan rahoituksen tarjoamisen jatkumisen Afrikan johtamille rauhantukioperaatioille, joilla on AU:n rauhan ja turvallisuuden neuvoston toimeksianto tai valtuutus; samalla varmistetaan tarvittava joustavuus, jotta Afrikan mantereen konflikteihin voidaan reagoida vaikuttavasti ja tehokkaasti. On odotettavissa, että avustustoimenpiteen mukaisia toimia saattavat toteuttaa yhteisöt, joilla on kokemusta Afrikan rauhanrahaston toimien täytäntöönpanosta. Avustustoimenpiteen mukaisia toimia toteutetaan ottaen huomioon päätöksessä (YUTP) 2021/509 vahvistetut periaatteet ja vaatimukset sekä rauhanrahastosta rahoitettavien tulojen ja menojen täytäntöönpanosta annettavien sääntöjen mukaisesti.
(2)

Yhteisen julistuksen, joka on erottamaton osa sopimusta, ja päätöksen (EU) 2019/1580 mukaisesti sopimus, joka on allekirjoitettu englanninkielisenä, on laadittu myös muilla unionin virallisilla kielillä, ja kyseiset muut kielitoisinnot on todettava todistusvoimaisiksi osapuolten välisellä kirjeenvaihdolla.
(4)

Kreikan hallitus on ehdottanut Dimitrios KAFANTARISia, joka on paikallisen julkisyhteisön edustaja, jolla on paikallisen julkisyhteisön vaaleissa saatu valtuutus (Δημοτικός Σύμβουλος Δήμος Πύλου-Νέστορος; kunnanvaltuuston jäsen, Pylou-Nestorosin kunta), alueiden komitean varajäseneksi jäljellä olevaksi toimikaudeksi eli 25 päivään tammikuuta 2025,
(4)

Espanjan hallitus on ehdottanut Adrián Ariel ZITTELLI FERRARIa, joka on alueellisen julkisyhteisön edustajaa, joka on poliittisesti vastuussa vaaleilla valitulle elimelle, Director General de Unión Europea de la Región de Murcia – Asamblea Regional de Murcia (Murcian alueen Euroopan unionin asioista vastaava pääjohtaja – Murcian aluevaltuusto), alueiden komitean varajäseneksi jäljellä olevaksi toimikaudeksi eli 25 päivään tammikuuta 2025,
(4)

Arvioinnista vastaava Kreikan toimivaltainen viranomainen ilmoitti komissiolle 18 päivänä helmikuuta 2021, että se oli päättänyt asetuksen (EU) N:o 528/2012 14 artiklan 1 kohdan mukaisesti, että hakemuksen täydellinen arviointi oli tarpeen. Asetuksen (EU) N:o 528/2012 8 artiklan 1 kohdan mukaan arvioinnista vastaavan toimivaltaisen viranomaisen on suoritettava hakemuksen täydellinen arviointi 365 päivän kuluessa sen validoinnista.
(7)

Näin ollen boorihapon käyttöä valmisteryhmään 8 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä boorihapon käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tutkimiselle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston lausunnon laatimiselle ja toimittamiselle, ja ajanjakso, joka tarvitaan, jotta voidaan päättää täyttyykö vähintään yksi asetuksen (EU) N:o 528/2012 5 artiklan 2 kohdan ensimmäisessä alakohdassa mainituista edellytyksistä, ja voidaanko boorihapon hyväksyntä näin ollen uusia, on asianmukaista lykätä hyväksynnän voimassaolon päättymispäivää 28 päivään helmikuuta 2024.
(3)

Euroopan kemikaalivirasto, jäljempänä ’kemikaalivirasto’, julkaisi delegoidun asetuksen (EU) N:o 1062/2014 14 artiklan 1 kohdan mukaisesti osanottajan tehtävien ottamista koskevan avoimen kutsun niiden tehoaineen ja valmisteryhmän yhdistelmien osalta, joiden osalta kukaan toinen osanottaja ei ollut vielä ottanut osanottajan tehtäviä. Joidenkin yhdistelmien osalta ei ole toimitettu ilmoitusta tai ilmoitus on hylätty kyseisen asetuksen 17 artiklan 4 tai 5 kohdan nojalla. Ne tehoaineen ja valmisteryhmän yhdistelmät, joita ei delegoidun asetuksen (EU) N:o 1062/2014 20 artiklan ensimmäisen kohdan b alakohdan mukaisesti pitäisi hyväksyä käytettäväksi biosidivalmisteissa, ovat seuraavat: metaaminatrium (valmisteryhmät 9 ja 11); tiraami (valmisteryhmä 9); bronopoli (valmisteryhmä 9); peroksioktaanihappo (valmisteryhmät 2, 3, 4); mallas, uute – uuttuvat aineet ja niiden fysikaalisesti muunnetut johdannaiset, kuten tinktuurat, jähmeät uutteet (concretes), vahaa poistamalla saadut nesteet (absolutes), eteeriset öljyt, oleohartsit, terpeenit, terpeenittömät jakeet, tisleet, jäännökset jne., joita saadaan seuraavista: Hordeum, Gramineae (valmisteryhmä 19); 2,2-dibromi-2-syanoasetamidi (valmisteryhmä 13).
(4)

Komissio julkaisi 2 päivänä kesäkuuta 2021 Kreikkaa koskevan vuoden 2021 perusteellisen tarkastelun (4). Komissio päätteli, että Kreikan makrotaloudessa on edelleen liiallisia epätasapainoja. Nämä epätasapainot liittyivät julkisen talouden suureen velkaantuneisuuteen, järjestämättömien lainojen suureen osuuteen ja keskeneräiseen ulkoiseen tasapainottamiseen tilanteessa, jossa työttömyysaste on edelleen korkea, vaikkakin alenemassa, ja potentiaalinen kasvu on edelleen vähäistä. Analyysi osoittaa, että nämä haavoittuvuudet ovat edelleen olemassa. Tässä yhteydessä olisi kuitenkin otettava huomioon, että konteksti, jossa haavoittuvuuksia on arvioitu tänä vuonna tehdyssä Kreikkaa koskevassa perusteellisessa tarkastelussa, poikkeaa huomattavasti viime vuodesta. Lisäksi covid-19-pandemian kehitykseen, elpymisen voimakkuuteen ja kriisin mahdollisiin rakenteellisiin vaikutuksiin liittyy edelleen suurta epävarmuutta, minkä vuoksi arvioinnissa tarvitaan varovaisuutta. Yleisesti ottaen voidaan todeta, että viime vuoden aikana toteutetuissa politiikkatoimissa keskityttiin covid-19-kriisin vaikutusten lieventämiseen ja elpymisen tukemiseen. Nämä toimet ovat lisänneet velkaantumista, mutta niiden voidaan olettaa tukevan sopeutusta keskipitkällä aikavälillä. Julkinen velka kasvoi huomattavasti vuonna 2020, ja sen odotetaan alkavan supistua vasta vuodesta 2022 alkaen. Julkinen velka on otettu pääasiassa julkisen sektorin velkojilta, ja se on matalakorkoista ja pitkäaikaista. Tämä yhdessä suuren käteispuskurin kanssa suojaa Kreikkaa lyhytaikaisilta heilahteluilta. Vaihtotaseen alijäämä on viime aikoina kasvanut, ja sen ennustetaan pysyvän suurena, mikä pitkälti johtuu covid-19-kriisin vaikutuksesta maalle merkittävään matkailualaan. Edelleen suuri järjestämättömien lainojen osuus on selvästi supistumassa, mikä johtuu pääasiassa lainojen myynnistä omaisuuserien suojaamisjärjestelmän (Hercules) tuella. On kuitenkin olemassa riski siitä, että järjestämättömien lainojen määrä alkaa jälleen kasvaa, kun lainanottajia covid-19-pandemian aiheuttamalta häiriöltä suojaavat toimenpiteet lakkautetaan asteittain. Samaan aikaan valtion ja pankkien välinen yhteys on säilynyt ja sen merkitys on kasvamassa, ja pankkien kannattavuusnäkymät ovat edelleen heikot. Kasvunäkymien vahvistamispyrkimyksiä haittaavat pääomapula, väestön ikääntyminen ja ammattitaitoisen työvoiman maastamuutto. Kreikan elpymis- ja palautumissuunnitelma tarjoaa jatkossa mahdollisuuden puuttua epätasapainoihin sekä vastata investointi- ja uudistustarpeisiin.
(7)

Näin ollen dinatriumtetraboraatin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä dinatriumtetraboraatin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tutkimiselle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston lausunnon laatimiselle ja toimittamiselle, ja ajanjakso, joka tarvitaan, jotta voidaan päättää täyttyykö vähintään yksi asetuksen (EU) N:o 528/2012 5 artiklan 2 kohdan ensimmäisessä alakohdassa mainituista edellytyksistä, ja voidaanko dinatriumtetraboraatin hyväksyntä näin ollen uusia, on asianmukaista lykätä hyväksynnän voimassaolon päättymispäivää 28 päivään helmikuuta 2024.
(6)

Näin ollen alumiinifosfidin käyttöä valmisteryhmiin 14 ja 18 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä alumiinifosfidin käyttöä valmisteryhmiin 14 ja 18 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tutkimiselle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston laatimalle ja toimittamalle lausunnolle, on aiheellista lykätä alumiinifosfidin käyttöä valmisteryhmiin 14 ja 18 kuuluvissa biosidivalmisteissa koskevan hyväksynnän voimassaolon päättymispäivää 31 päivään heinäkuuta 2024.
(6)

Näin ollen dinotefuraanin käyttöä valmisteryhmään 18 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä dinotefuraanin käyttöä valmisteryhmään 18 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tutkimiselle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston laatimalle ja toimittamalle lausunnolle, on aiheellista lykätä hyväksynnän voimassaolon päättymispäivää 30 päivään marraskuuta 2024.
(6)

Näin ollen datsometin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä datsometin käyttöä valmisteryhmään 8 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tarkastelulle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston laatimalle ja toimittamalle lausunnolle, on aiheellista lykätä hyväksynnän voimassaolon päättymispäivää 31 päivään tammikuuta 2025.
(4)

Tšekin hallitus on ehdottanut Arnošt ŠTĚPÁNEKia, joka on alueellisen julkisyhteisön edustaja, jolla on alueellisen julkisyhteisön vaaleissa saatu valtuutus (Zastupitel Královéhradeckého kraje, Česká republika; Hradec Královén alueen edustaja, Tšekin tasavalta), alueiden komitean varajäseneksi jäljellä olevaksi toimikaudeksi eli 25 päivään tammikuuta 2025,
(6)

Näin ollen magnesiumfosfidin käyttöä valmisteryhmään 18 kuuluvissa biosidivalmisteissa koskevan hyväksynnän voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on aiheellista lykätä magnesiumfosfidin käyttöä valmisteryhmään 18 kuuluvissa biosidivalmisteissa koskevan hyväksynnän voimassaolon päättymispäivää siten, että hakemuksen tarkastelulle jää riittävästi aikaa. Ottaen huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille ja kemikaaliviraston laatimalle ja toimittamalle lausunnolle, on aiheellista lykätä hyväksynnän voimassaolon päättymispäivää 31 päivään heinäkuuta 2024.
(7)

San Marino ilmoitti komissiolle myös hyväksyvänsä jäsenvaltioiden asetuksen (EU) 2021/953 mukaisesti myöntämät rokotusta, testausta ja taudista parantumista koskevat todistukset. San Marino ilmoitti komissiolle hyväksyvänsä todistukset rokottamisesta rokotteilla, jotka on hyväksytty EU:n laajuisesti (Euroopan lääkeviraston lausunnon perusteella) tai joille jonkin EU:n jäsenvaltion toimivaltainen viranomainen on myöntänyt väliaikaisen myyntiluvan tai jotka WHO on hyväksynyt hätätilannekäyttöön. San Marino ilmoitti lisäksi komissiolle hyväksyvänsä testaustodistukset, jotka on annettu NAAT-testin (esimerkiksi RT-PCR) ja terveysturvakomitean luettelossa mainittujen pika-antigeenitestien perusteella. San Marino hyväksyy NAAT-testin (esimerkiksi RT-PCR) perusteella annetut taudista parantumista koskevat todistukset.
(6)

Vatikaanivaltio ilmoitti komissiolle myös hyväksyvänsä jäsenvaltioiden asetuksen (EU) 2021/953 mukaisesti myöntämät rokotusta, testausta ja taudista parantumista koskevat todistukset. Vatikaanivaltio ilmoitti komissiolle hyväksyvänsä todistukset rokottamisesta rokotteilla, jotka on hyväksytty EU:n laajuisesti (Euroopan lääkeviraston lausunnon perusteella) tai joille jonkin EU:n jäsenvaltion toimivaltainen viranomainen on myöntänyt väliaikaisen myyntiluvan tai jotka WHO on hyväksynyt hätätilannekäyttöön. Vatikaanivaltio ilmoitti lisäksi komissiolle hyväksyvänsä testaustodistukset, jotka on myönnetty NAAT-testin (esimerkiksi RT-PCR) ja terveysturvakomitean luettelossa mainittujen pika-antigeenitestien perusteella. Vatikaanivaltio ilmoitti komissiolle myös hyväksyvänsä taudista parantumista koskevat todistukset, jotka on myönnetty NAAT-testin (esimerkiksi RT-PCR) perusteella.
(6)

Samaan aikaan Libanonin taloudellinen, sosiaalinen ja humanitaarinen tilanne heikkenee edelleen ja väestö kärsii. Maailmanpankki totesi kesäkuussa 2021 julkaisemassaan Lebanon Economic Monitor -katsauksessa, että Libanonissa vallitsee vakava ja pitkittynyt lama, joka on todennäköisesti yksi vakavimmista kriiseistä maailmassa sitten 1800-luvun puolivälin. Maailmanpankki luonnehti kriisiä ”tahalliseksi lamaksi”, jonka taustalla on poliittinen erimielisyys tehokkaista toimintapoliittisista aloitteista ja siihen perustuva poliittisten toimien riittämättömyys. Maailmanpankki raportoi, että yli puolet Libanonin väestöstä elää kansallisen köyhyysrajan alapuolella, työttömyysaste on nousussa ja yhä suuremmalla osalla kotitalouksia on vaikeuksia saada peruspalveluja, kuten terveydenhuoltoa. Maailmanpankki huomautti, että peruspalvelujen jyrkällä heikkenemisellä olisi pitkän aikavälin vaikutuksia, kuten laajamittainen muuttoliike, opiskelumahdollisuuksien menettäminen, heikot terveystulokset ja riittävien turvaverkkojen puute. Maailmanpankki arvioi, että inhimillisen pääoman pysyvää heikkenemistä olisi erittäin vaikea korjata ja että tämän vuoksi Libanonin kriisi lienee ainutlaatuinen maailman muihin kriiseihin verrattuna. Lisäksi Maailmanpankki toteaa, että yhä vakavampi sosioekonominen tilanne voi johtaa kansallisiin järjestelmähäiriöihin ja että se aiheuttaa huolta yhä todennäköisemmistä yhteiskunnallisista levottomuuksista, kun näkyvissä ei ole selvää käännekohtaa.
(2)

Asetuksen (EU) 2021/953 mukaan kolmansien maiden unionin kansalaisille ja heidän perheenjäsenilleen myöntämät koronatodistukset voidaan hyväksyä, jos komissio katsoo, että kyseiset todistukset myönnetään asetuksen nojalla vahvistettuja vaatimuksia vastaaviksi katsottavien vaatimusten mukaisesti. Lisäksi jäsenvaltioiden on Euroopan parlamentin ja neuvoston asetuksen (EU) 2021/954 (2) mukaisesti sovellettava asetuksessa (EU) 2021/953 vahvistettuja sääntöjä myös niihin kolmansien maiden kansalaisiin, jotka eivät kuulu mainitun asetuksen soveltamisalaan, edellyttäen, että he oleskelevat tai asuvat laillisesti jonkin jäsenvaltion alueella ja että heillä on oikeus matkustaa muihin jäsenvaltioihin unionin oikeuden mukaisesti. Sen vuoksi tässä päätöksessä säädettyjä vastaavuushavaintoja olisi sovellettava covid-19-rokotusta, testausta ja taudista parantumista koskeviin todistuksiin, joita Pohjois-Makedonia myöntää unionin kansalaisille ja heidän perheenjäsenilleen. Tällaisia vastaavuushavaintoja sovelletaan asetuksen (EU) 2021/954 perusteella vastaavasti myös covid-19-rokotusta, testausta ja taudista parantumista koskeviin todistuksiin, joita Pohjois-Makedonia myöntää mainitussa asetuksessa vahvistetuin edellytyksin jäsenvaltioiden alueella laillisesti oleskeleville tai asuville kolmansien maiden kansalaisille.
(2)

Asetuksen (EU) 2021/953 mukaan kolmansien maiden unionin kansalaisille ja heidän perheenjäsenilleen myöntämät koronatodistukset voidaan hyväksyä, jos komissio katsoo, että kyseiset todistukset myönnetään asetuksen nojalla vahvistettuja vaatimuksia vastaaviksi katsottavien vaatimusten mukaisesti. Lisäksi jäsenvaltioiden on Euroopan parlamentin ja neuvoston asetuksen (EU) 2021/954 (2) mukaisesti sovellettava asetuksessa (EU) 2021/953 vahvistettuja sääntöjä myös niihin kolmansien maiden kansalaisiin, jotka eivät kuulu mainitun asetuksen soveltamisalaan, edellyttäen, että he oleskelevat tai asuvat laillisesti jonkin jäsenvaltion alueella ja että heillä on oikeus matkustaa muihin jäsenvaltioihin unionin oikeuden mukaisesti. Sen vuoksi tässä päätöksessä säädettyjä vastaavuushavaintoja olisi sovellettava koronatodistuksiin, jotka Ukraina on myöntänyt unionin kansalaisille ja heidän perheenjäsenilleen. Tällaisia vastaavuushavaintoja sovelletaan asetuksen (EU) 2021/954 perusteella vastaavasti myös koronatodistuksiin, joita Ukraina myöntää mainitussa asetuksessa vahvistetuin edellytyksin jäsenvaltioiden alueella laillisesti oleskeleville tai asuville kolmansien maiden kansalaisille.
(2)

Asetuksen (EU) 2021/953 mukaan kolmansien maiden unionin kansalaisille ja heidän perheenjäsenilleen myöntämät koronatodistukset voidaan hyväksyä, jos komissio katsoo, että kyseiset todistukset myönnetään asetuksen nojalla vahvistettuja vaatimuksia vastaaviksi katsottavien vaatimusten mukaisesti. Lisäksi jäsenvaltioiden on Euroopan parlamentin ja neuvoston asetuksen (EU) 2021/954 (2) mukaisesti sovellettava asetuksessa (EU) 2021/953 vahvistettuja sääntöjä myös niihin kolmansien maiden kansalaisiin, jotka eivät kuulu mainitun asetuksen soveltamisalaan, edellyttäen, että he oleskelevat tai asuvat laillisesti jonkin jäsenvaltion alueella ja että heillä on oikeus matkustaa muihin jäsenvaltioihin unionin oikeuden mukaisesti. Sen vuoksi tässä päätöksessä säädettyjä vastaavuushavaintoja olisi sovellettava koronatodistuksiin, jotka Turkin tasavalta myöntää unionin kansalaisille ja heidän perheenjäsenilleen. Tällaisia vastaavuushavaintoja sovelletaan asetuksen (EU) 2021/954 perusteella vastaavasti myös koronatodistuksiin, joita Turkin tasavalta myöntää mainitussa asetuksessa vahvistetuin edellytyksin jäsenvaltioiden alueella laillisesti oleskeleville tai asuville kolmansien maiden kansalaisille.
(3)

Biobor JF sisältää aineita 2,2’-(1-metyylitrimetyleenidioksi)bis-(4-metyyli-1,3,2-dioksaborinaani) (CAS-numero 2665-13-6) ja 2,2’-oksibis (4,4,6-trimetyyli-1,3,2-dioksaborinaani) (CAS-numero 14697-50-8), jotka ovat tehoaineita, joita käytetään valmisteryhmän 6 biosidivalmisteissa tuotteiden varastoinnissa käytettävinä säilytysaineina siten kuin asetuksen (EU) N:o 528/2012 liitteessä V määritellään. Koska kyseisiä tehoaineita ei ole lueteltu komission delegoidun asetuksen (EU) N:o 1062/2014 (2) liitteessä II, ne eivät sisälly asetuksessa (EU) N:o 528/2012 tarkoitettuun kaikkien biosidivalmisteissa käytettyjen vanhojen tehoaineiden järjestelmällistä arviointia koskevaan työohjelmaan. Sen vuoksi kyseisen asetuksen 89 artiklaa ei sovelleta näihin aineisiin, ja ne on arvioitava ja hyväksyttävä ennen kuin niitä sisältäville biosidivalmisteille voidaan myöntää lupa myös kansallisella tasolla.
(16)

Alankomaiden toimittamien tietojen mukaan positiivisten testitulosten ja sairaalahoitoon joutuvien määrä on laskenut kyseisessä jäsenvaltiossa, ja rokotusnopeus seuraa edelleen Euroopan keskiarvoa. Alankomaiden yleistä covid-19-tilannetta pidetään kuitenkin edelleen huolestuttavana, sillä tällä hetkellä Alankomaiden 25 alueesta 23 on luokiteltu riskitasolle ”erittäin vakava”, joka on korkein taso. Kaksi muuta aluetta on luokiteltu alemmalle tasolle, joka on ”vakava”. Terveydenhuoltojärjestelmään kohdistuva paine on näin ollen edelleen erittäin suuri. Tästä syystä covid-19:n leviämisen estämiseksi tai rajoittamiseksi toteutetut toimenpiteet pysyvät todennäköisesti voimassa useita kuukausia.
(10)

Slovakian toimittamien tietojen mukaan Slovakiassa on vain yksi koulutuslaitos, joka tarjoaa rautatieliikenteen alan ammattilaisten, myös veturinkuljettajien, jatkokoulutusta ja tarkastuksia. Kahdella muulla laitoksella on lupa antaa koulutusta ainoastaan veturinkuljettajille ja ainoastaan koulutuksen teknisestä osasta. Ottaen huomioon, että Slovakiassa on 43 rautatieyritystä, jotka tarjoavat henkilö- ja tavaraliikennepalveluja, Slovakia arvioi tarkastettavien veturinkuljettajien määrän suureksi, sillä vähintään 993 henkilön on kahdessa suurimmassa rautatieyrityksessä suoritettava jatkokoulutus. Sen vuoksi kyseinen jäsenvaltio arvioi, ettei olemassa olevilla koulutuslaitoksilla on valmiuksia vastata tähän kokeiden äkilliseen lisääntymiseen 30 päivään kesäkuuta 2021 mennessä.